— 271 — 



Phragmites communis. 



Ascherson og Graebner har (1. c. S. 328) gjort opmærksom 

 paa, at »Støttebladet for Topgrenene er uddannet som en i sølv- 

 hvide indtil omtr. 1 cm lange, bløde Haar opløst Hud«. Denne 

 Krans af fine Haar kan strække sig næsten helt rundt omkring 

 Aksen. Men jeg har ofte kun iagttaget den ved nederste Topgren. 

 Der træffes dog undertiden ejendommelige Forhold. 



1. Langedam ved Birkerød, Juli 1918. Imellem det øverste 

 Løvblad og den nederste udviklede Topgren kan der findes et 

 rudimentært Blad, fastvokset til Aksen i omtr. 1 cm's Længde og 

 med en ganske lille, omtr. millimeterlang Spids, som er fri og som 

 vel repræsenterer Bladpladen. Det fastvoksede, som altsaa svarer 

 til Skeden, er langs sine Rande forsynet med hvide bløde Haar, 

 svarende til de omtalte ved den nederste Topgren, som det vel 

 derfor ikke er korrekt at kalde et i Haar opløst Støtteblad. Dette 

 tilvoksede Støtteblad kan alternere regelmæssigt med det øverste 

 Løvblad og den nederste Topgren, der altsaa indbyrdes findes paa 

 den samme Side af Aksen; men Stillingsforholdene kan ogsaa være 

 mere uregelmæssige. Ved dette rudimentære men dog meget tyde- 

 lige Støtteblad findes, indenfor den lille fri Spids, en Antydning 

 til en nogle faa mm lang, forkrøblet Topgren. — Paa et Ekspl. 

 har jeg fundet 2 saadanne rudimentære, haarfrynsede Højblade, 

 af hvilke det øverste støttede en næsten haarformet, 3 cm lang 

 Topgren. 



2. Sønderho, August 1918. Af 15 Blomsterstande var de 12 

 normale, med Haarkrans ved i Reglen de 2 nederste Partialblom- 

 sterstande. 3 Ekspl. viste følgende : a. Der fandtes et fint og hinde- 

 agtigt, smalt og spidst Højblad, 7 mm langt. b. En anden havde 

 et lignende, men 2 cm langt Højblad. Her var den nederste Partial- 

 blomsterstand lidt svag og fjernet noget længere end sædvanligt 

 fra den næste. c. En tredje havde ogsaa den nederste Partialblom- 

 sterstand noget længere fjernet fra den følgende end sædvanligt. 

 Her var det ligeledes smalle Højblad 3% cm langt. 



Med den store vegetative Kraft, der er hos denne Plante, er 

 det vel ikke usandsynligt, at der af og til vil træffes særlig Udvik- 

 ling af dette Forhold. Jeg har dog gennemgaaet et betydeligt Mate- 

 riale fra forskellige Steder med negativt Resultat. 



Molinia coerulea. 



Dam i Rudeskov, Aug. 1918. Af 36 Ekspl. viste 3 en ensidig 

 ubetydelig hindeagtig Forlængelse af det nederste Støtteblad, 2 mm 

 langt. 



